
„De va neştine cuvântul Mieu păzi, 


moarte nu va vedea în veac” 


“Dumnezeu să-i ierte pe cei patru ţărani români împușcați în orașul românesc Necazurile brutarului de cuvinte 


Botoșani de oastea românească în ziua de 5 martie 1907. Să-i ierte Dumnezeu pentru 


câtă muncă de robi au muncit, pentru ce trăi de dobitoace nenorocite au dus, pentru 
câtă înșelare au suferit, pentru câtă jignire au îndurat, să-i ierte pentru viaţa lor de 
suferinţe, să-i ierte pentru clipa de desperare când s-au ridicat vărsând pe strade, 
nu sânge omenesc, ci rachiul cu care erau otrăviţi. 


Să-i ierte Dumnezeu pe ostașii care, de frica poruncii, au împușcat pe fraţii lor, cel 
mai greu păcat ce poate împovăra o inima omenească. 


Și să nu ierte Dumnezeu pe străinul fără inima care a stors vlagă o sută de ani și 
astăzi vrea și sângele, pe stricătorii pământului, pe risipitorii gospodăriilor, pe 
pângăritorii femeilor; să nu ierte Dumnezeu pe ciocoimea obraznică și proastă, care 
n-a știut și nu știe a-și înțelege, iubi, apăra și măcar cruța pe cei de o lege ṣi un 
neam cu dânșii; pe hazii politicieni mâncaţi de pofte și nevolnicii; să nu ierte 
Dumnezeu pe cârmuitorii neghiobi sau vânduți înaintea cărora, cufundaţi în orgii 
budgetare, fumegă acum acest sânge nevinovat. 


In vecii vecilor, cât va mai dăinui suflarea românească pe acest pământ, să nu-i 
ierte Dumnezeu pe netrebnicii și făcătorii de rele.” 


Nicolae Iorga, 

editorialul „Dumnezeu să-i ierte!” 
publicat în ziarul „Neamul Românesc”, 
aprilie 1907 

